***Приложение № 5 към чл. 4, ал. 1***

*Наредбата за условията и реда за извършване на оценка на въздействието върху околната среда (Наредба за ОВОС)*

(Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г., доп. - ДВ, бр. 67 от 2019 г., в сила от **28.08.2019 г**.)

**ДО**

**ДИРЕКТОРА НА РИОСВ**

**ПЛОВДИВ**

**УВЕДОМЛЕНИЕ**

**за инвестиционно предложение**

от …..……… **ЕТ „БАЛ БОС – Валентин Балабосов“, ЕИК 825155443** ………..……,

*(име, адрес и телефон за контакт)*

……………………… гр. Пловдив, ул. „Пере Тошев“ № 103, ап. 7 ...…….…………………...

*(седалище)*

УВАЖАЕМА Г-ЖО ДИРЕКТОР,

Уведомяваме Ви, че ЕТ „БАЛ БОС – Валентин Балабосов“ има следното инвестиционно предложение: **„Цех за производство на пластмасови изделия, чрез шприцоване и проектен тръбен кладенец (ТК)“ в ПИ 47295.20.412, землище на с. Марково, община Родопи, област Пловдив.**

**Характеристика на инвестиционното предложение:**

**1. Резюме на предложението:**

Инвестиционното предложение е ново и предвижда изграждането на цех за производство на пластмасови изделия, чрез шприцоване. Възложителят ще реализира ИП в собствен ПИ с идентификатор 47295.20.412 в землището на с. Марково, община Родопи с обща площ 10266 м2 и начин на трайно ползване /НТП/ - „За друг вид производствен, складов обект“, преобразуван в УПИ 20.412 – производствени и обслужващи дейности – производство на пластмасови изделия.

За нуждите на бъдещия цех на територията на имота ще бъдат застроени общо около 2376 м2, разпределени по следния начин:

* Производствена сграда с площ 1920 м2;
* Сграда за административно-битови нужди с площ 384 м2;
* ПП резервоар с площ 72 м2.

За нуждите на обекта от вода (за „други цели“ – (измиване на външни и вътрешни площадки и охлаждане на шприц машини) и ППН) се предвижда изграждането на собствен водоизточник – ТК с дълбочина 25 м, обсаден с PVC тръба Ø250 мм. Охлаждащата вода ще се ползва водооборотно, като за целта се предвижда водоохлаждаща система, с резервоар, в която загубите от вода (от течове и изпарение) ще се допълват със свежа вода от ТК.

*(посочва се характерът на инвестиционното предложение, в т.ч. дали е за ново инвестиционно предложение и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)*

**2. Описание на основните процеси, капацитет,** обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.), предвидени изкопни работи, предполагаема дълбочина на изкопите, ползване на взрив:

По време на строителството основните процеси включват извършването на традиционни строително-монтажни работи по изграждането на сградите, както и сондажни работи за изграждането на ТК.

По време на експлоатацията основните процеси включват производство на пластмасови изделия, чрез шприцоване. За целта в производствената сграда се предвиждат:

* Складово помещение „суровини“ за производствения процес, с обособени зони за първични полимери и рециклиран (вторичен) материал – мленка;
* Помещение, в което ще се събират за преработка – подготовка преди оползотворяване, чрез смилане генерираните собствени и приети (закупени) от външни фирми неопасни отпадъци от пластмаса;
* Производствено помещение, оборудвано със съответните машини (шприц автомати) за осъществяване на основния технологичен процес – производство на пластмасови изделия, чрез шприцоване.

Производството на пластмасови изделия със шприц автомати е непрекъснат процес. Предвижда се монтирането на 14 броя шприц автомати с общ капацитет 0,156 т/час. При непрекъснат процес с трисменен режим на работа за едно денонощие капацитетът е 3,744 т/ден. Максималният прогнозен капацитет за година е 1367 т/год.

Собственият технологичен отпадък, който се формира при работата на шприц автоматите е около 5% - 0,0078 т/час, за едно денонощие е 0,1872 т/ден и съответно 68 т/год., при непрекъснат процес с трисменен режим на работа.

За подготовка преди оползотворяване на отпадъците (смилане) са предвидени 4 броя мелници с общ капацитет 0,700 т/час. Работата на мелниците е разчетена за петдневна работна седмица, при осем часов работен ден. Максималният обем на преработваните, чрез смилане отпадъци при този режим на работа е 1372 т/год. За използване на пълния капацитет на инсталираните мощности, дружеството ще приема (закупува) пластмасови отпадъци, генерирани от дейността на външни фирми, за преработка (подготовка) преди оползотворяването им, чрез смилане.

На територията на производственото предприятие дружеството ще извършва следните дейности, съгласно ЗУО:

***R 13* -** *Съхраняване на отпадъци до извършването на някоя от дейностите с кодове R 1 - R 12, с изключение на временното съхраняване на отпадъците на площадката на образуване до събирането им*.

Собственият технологичен отпадък, който се формира при работата на шприц автоматите, както и постъпилите пластмасови отпадъци генерирани от дейностите да външни фирми, в зависимост от вида им се складират разделно на достатъчно разстояние едни от други с цел непопускане на смесване по между им.

***R 12*** -*Размяна на отпадъци за подлагане на някоя от дейностите с кодове R1 - R 11* . Включват се следните дейности:

* сортиране и разделяне на входящите отпадъци от пластмаси, като за целта е обособена е зона за подготовка за последваща преработка- извършва ръчно сортиране на отпадъчния материал по цвят, вид и състав.
* смилане-отпадъците се подлагат на последващо раздробяване/смилане/, като постъпват в разположените на площадката – 4 броя мелници с капацитет 1372 тона/година. Получената млянка се съхранява на обособени места на площадката или директно да се влага в производството на пластмасови изделия, което да се извършва от производствени шприц машини.

***R3****-Рециклиране или възстановяване на органични вещества* – производството на пластмасови изделия, което се извършва от производствени шприц машини. Дейността ще се извършва с генерирания собствени технологичен отпадък и с приети от ЕТ и юридически лица отпадъци от пластмаса.

Основните технологични процеси при посочените дейности с отпадъци са в следната последователност:

* измерване на постъпващото количество отпадъци с наличната на площадката везна, чийто капацитет е 1 тон;
* сортиране- отпадъците се разделят по вид, състав и характерни свойства;
* подготовка за материално оползотворяване-включващо смилане в мелници разположени на площадката;
* рециклиране- получената от собствените съоръжения млянка, както и такава приета от юридически лица извършили дейностите по предварителна подготовка/смилане/ се съхранява на обособени места или директно се влага в производството на пластмасови изделия, което се извършва от производствени шприц машини.

Производствената структура е определена на базата на технологичната дейност на фирмата. Обособени са участъци за различните дейности:

* Участък за товаро-разтоварни дейности;
* Участъци за складови площи.
* Участък за дейности по предварително третиране-сортиране на приетите пластмасови отпадъци;
* Участък за дейности по рециклиране на приетите пластмасови отпадъци –производствени халета с разположените в тях съоръжения-мелници и шприц автомати.

Новопредвиденият ТК ще се ползва за добиване на подземна вода за нуждите на цеха – охлаждане, измиване на външни и вътрешни площадки и ППН. За тази цел ТК ще бъде оборудван с помпа и водомер.

Общата използвана площ е цялата площ на имота от 10266 м2, като застроената площ в него е около 2376 м2.

Няма необходимост от изграждането на нова техническа инфраструктура. Електроснабдяването на обекта е от съществуващата електроразпределителна мрежа, съгласно писмото на ЕВН-България. За питейни нужди на персонала ще се доставя бутилирана вода, чрез диспенсъри. От изток и запад имотът граничи с плоски пътища, които го свързват с държавната пътна мрежа (околовръстния път на гр. Пловдив).

Изкопи работи са необходими само за основите на сградите. Те са с малка дълбочина (1,0 ÷ 1,50 м) и ще се извършват с багер, без използване на взрив.

**3. Връзка с други съществуващи и одобрени с устройствен** или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон, орган по одобряване/разрешаване на инвестиционното предложение по реда на специален закон:

Настоящото ИП няма връзка с други съществуващи и одобрени с устройствен или друг план дейности в обхвата на въздействие на обекта на ИП.

За реализация на ИП са необходими:

* Решение по реда на Глава VI от ЗООС за преценка на необходимостта от извършване на ОВОС и по реда на чл. 31 от ЗБР и Наредбата за условията и реда за извършване на оценка на съвместимостта на планове, програми и проекти и ИП с предмета и целите на опазване на защитените зони, издадено от Директора на РИОСВ – Пловдив;
* Разрешение за строеж по ЗУТ – от Община Родопи;
* Разрешително за водовземане от подземни води, чрез изграждане на нови водовземни съоръжения – от Директора на БДУВ „ИБР“ – Пловдив.

**4. Местоположение:**

*(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)*

Разглежданият поземлен имот с идентификатор 47295.20.412 е разположен в землището на с. Марково, община Родопи, в местност „Бялата воденица“. Съгласно издадената скица той е с площ 10266 м2. Трайното предназначение на територията е „земеделска земя“, а НТП – „за друг вид производствен, складов обект“. Имотът е с променено предназначение на земята за изграждане на обект: „Цех за производство на пластмасови изделия“. С одобрен ПУП-ПРЗ за имота е образуван УПИ 20.412, производствени и складови дейности – производство на пластмасови изделия.

От изток и запад имотът граничи със селскостопански пътища, от север и от юг с други поземлени имоти.

Проектният ТК е разположен по средата на източната граница на имота и има следните географски координати:

N: 42°05’41.343”; E: 24°43’32.998”; H = 159.65 м

Имотът не попада в границите на защитени територии по смисъла на ЗЗТ, както в границите на защитена зона по Натура 2000. Най-близката защитена зона е „Брестовица“ BG0001033.

В близост до обекта няма обекти подлежащи на здравна защита, санитарно-охранителни зони (СОЗ) на водоизточници за питейно-битово водоснабдяване или минерална вода и паметници на културното наследство.

Няма необходимост от изграждане на нова или промяна на съществуващата пътна инфраструктура.

Няма трансгранично въздействие.

**5. Природни ресурси, предвидени за използване по време на строителството и експлоатацията:**

*(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)*

По време на строителството ще се използват горива за строителните машини, готови метални конструкции и традиционни строителни материали, доставени от лицензирани фирми или от търговската мрежа.

По време на експлоатацията ще се използват ел. енергия от електроразпределителната мрежа и вода от проектния ТК.

Ползваната подземна вода, добивана от ТК за „други цели“ и ППН е както следва:

* Охлаждане на шприц машини: денонощно до 20 м2/ден х 300 дни = 6000 м3/год
* За измиване на външни и вътрешни площадки денонощно: площ 4000 м2, норма 3 л/м2
* ППН – еднократно пълнене ПП резервоар с обем 250 м3

Общото годишно водно количество е:

**6. Очаквани вещества, които ще бъдат емитирани от дейността**, в т.ч. приоритетни и/или опасни, при които се осъществява или е възможен контакт с води:

Няма такива вещества.

**7. Очаквани общи емисии на вредни вещества във въздуха по замърсители:**

По време на строителството ще се отделят незначително количество емисии от двигателите на строителните машини.

По време на експлоатацията не се отделят емисии на вредни вещества в атмосферния въздух.

**8. Отпадъци, които се очаква да се генерират, и предвиждания за тяхното третиране:**

По време на строителството ще се формират основно строителни отпадъци. Те ще се събират в контейнери и ще се изхвърлят на депо за строителни отпадъци в гр. Асеновград. Битовите отпадъци, формирани от строителните работници ще се изхвърлят в контейнер обслужван от фирмата по сметосъбиране и сметоизвозване обслужваща района, чрез сключване на договор.

По време на експлоатацията ще се формират основно смесени битови отпадъци от жизнената дейност на персонала. Те ще се събират в контейнер предоставен от Община Родопи и ще се обслужва от фирмата по сметосъбиране и сметоизвозване обслужваща района, чрез сключване на договор. От производствената дейност не се формират отпадъци, защото формираните такива се влагат в производството, т.е. технологията е безотпадна.

**9. Отпадъчни води:**

*(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)*

От дейността на обекта ще се формират само битово–фекални отпадъчни води от санитарните възли. Те ще заустват във водоплътна изгребна яма, която периодично ще се почиства от лицензирана форма, чрез сключване на договор. Охлаждащите води от шприц машините се ползват водооборотно, като системата само се допълва със свежа вода за покриване на загубите.

**10. Опасни химични вещества, които се очаква да бъдат налични на площадката на предприятието/съоръжението:**

*(в случаите по чл. 99б от ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)*

На площадката на обекта няма да има опасни химични вещества.

І. Моля да ни информирате за необходимите действия, които трябва да предприемем, по реда на глава шеста от ЗООС.

Моля на основание чл. 93, ал. 9, т. 1 от ЗООС да се проведе задължителна ОВОС, без да се извършва преценка.

Моля, на основание чл. 94, ал. 1, т. 9 от ЗООС да се проведе процедура по ОВОС и/или процедурата по чл. 109, ал. 1 или 2 или по чл. 117, ал. 1 или 2 от ЗООС.

ІІ. Друга информация (не е задължително за попълване)

 Моля да бъде допуснато извършването само на ОВОС (в случаите по чл. 91, ал. 2 от ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС) поради следните основания (мотиви):

……………………………………………………………………………………………………

……………………………………………………………………………………………………

……………………………………………………………………………………………………

Прилагам:

1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

3.2. картен материал, схема, снимков материал в подходящ мащаб.

4. Електронен носител - 1 бр.

5.  Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

6.  Желая да получавам електронна кореспонденция във връзка с предоставяната услуга на посочения от мен адрес на електронна поща.

7.  Желая писмото за определяне на необходимите действия да бъде получено чрез лицензиран пощенски оператор.

Дата: 22.10.2020 год. Уведомител: …………………..

*(подпис)*